als_Latn dik_Latn sag_Latn
Kryesia e Degës së PDK në Prishtinë shpreh keqardhjen dhe mospajtimin e saj lidhur me sjelljen e Kryetarit të Prishtinës, Shpend Ahmeti në protestën e djeshme të opozitës, në të cilën njeri nga eksponentët dhe orkestruesit qendror, sipas tyre është vet Ahmeti.
“Kryetari i Prishtinës me pjesëmarrjen dhe nxitjen e tij, dëshmoi përfundimisht se nuk është kryetar i qytetarëve shumicë në emër të të cilëve qeverisë, por eksponent-ekzemplar i një subjekti opozitar që programin e vet politik tenton ta imponojë në rrugë jodemokratike. Kryetari i Prishtinës dëshmoi se misioni i tij nuk është udhëheqja e Kryeqytetit dhe qytetarëve të Prishtinës, nuk është qeverisja dhe përmirësimi i jetës së qytetarëve të Prishtinës, as kujdesi dhe mirëqenia e tyre, shëndeti as arsimimi, por shpërdorimi i postit si mjet dhe qëllim për marrje të pushtetit”, thuhet në një komunikatë të tyre.
Kjo degë thotë se kryetari i Prishtinës e vërtetoi tërësisht se në agjendën e tij nuk është menaxhimi i resurseve dhe të mirave private e publike por shkatërrimi i tyre për hir të pushtetit.
“Ahmeti dëshmoi se thirrja në ligj e ligjshmëri janë alibi dhe jo obligim ligjor i një udhëheqësi të zgjedhur. Kryetari Ahmeti përfundimisht tregoi se është i vetmi Kryetar i një Kryeqyteti që gjithçka është ndërtuar me mund e sakrificë nga taksapaguesit-qytetar të sinqertë të Prishtinës me vite, mund ta zhbëj në një ditë e në një orë të vetme, sikur ta kishte pronë të falur! Në këtë mënyrë z. Shpend Ahmeti është shndërruar në simbol të shkeljeve dhe sinonim i drejtuesit që nuk përfaqëson qytetarët por agjenda tjera që ai dhe bashkëpartiaket e tij dinë t’i projektojnë. Prandaj Kryesia e Degës së PDK-së në Prishtinë, kërkon dorëheqjen e z. Ahmeti dhe krijimin e mundësisë së qytetarëve për të pas kryetar të përgjegjshëm çfarë e meritojnë ata”, thotë dega e PDK-së në Prishtinë.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn als_Latn als_Latn als_Latn